APSTIPRINĀTS 
ar atklāta konkursa uz Sabiles  PII „Vīnodziņa” 
skolotāja logopēda vietu
komisijas 
2026.gada 19.augusta protokolu Nr.1 

ATKLĀTA KONKURSA NOLIKUMS
uz vakanto amatu
„Sabiles pirmsskolas izglītības iestādes „Vīnodziņa”
 Skolotājs logopēds”
(kods pēc klasifikatora 235201)
___________________________________________________________________ 

1. Vispārīgais noteikums

Atklāta konkursa mērķis ir noskaidrot un apstiprināt Sabiles pirmsskolas izglītības iestādes „Vīnodziņa” skolotāja logopēda pienākumu izpildei piemērotāko kandidātu.
2. Konkursa komisija

2.1. Konkursa komisija izveidota 3 (trīs) cilvēku sastāvā ar Sabiles pirmsskolas izglītības iestādes “Vīnodziņa” 09.08.2022. Rīkojumu Nr.2 „Par atklāta konkursa organizēšanu uz Sabiles pirmsskolas izglītības iestādes „Vīnodziņa” skolotāja logopēda  amata vietu”. 
[bookmark: _GoBack]2.2. Konkursa komisija sagatavo un apstiprina konkursa Nolikumu, pretendentu vērtēšanas kritērijus, nosaka pieteikumu iesniegšanas termiņu, izskata iesniegtos dokumentus un nosaka pretendentu interviju norises dienu un laiku. 
2.3. Komisija ir lemttiesīga, ja komisijas sēdē piedalās trīs komisijas locekļi. 
2.4. Komisija darbu veic Sabiles  pirmsskolas izglītības iestādes “Vīnodziņa” telpās. 
2.5. Komisijas sēdes tiek protokolētas. 
2.6. Komisijas izvēlētā pretendenta konkursam iesniegtos dokumentus kopā ar protokolu un pretendenta iesniegto dokumentu izvērtējumu iesniedz Sabiles pirmsskolas izglītības iestādes “Vīnodziņa” vadītājai. 

3. Konkursa dalībnieki

3.1. Konkursā var piedalīties un par tā uzvarētāju kļūt jebkurš pilngadīgs LR pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem. 
3.2. Pieteikumu var iesūtīt pa pastu, norādot adresātu – Sabiles pirmsskolas izglītības iestāde “Vīnodziņa”, adrese-Abavas iela 5, Sabilē, LV-3294, vai iesniegt personīgi slēgtā aploksnē Sabiles pirmsskolas izglītības iestādē “Vīnodziņa” Abavas ielā 5, Sabilē, darba dienās no 9.00 – 17.00; uz aploksnes jābūt norādei „Konkursam uz Sabiles pirmsskolas izglītības iestādes “Vīnodziņa” skolotāja logopēda amatu”. 
3.3. Pieteikums jāiesniedz vai jānodrošina pasta sūtījuma saņemšana PII “Vīnodziņa” līdz 2026.gada 28.augustam plkst.17ºº; pēc šī termiņa iesniegtie, iesūtītie vai saņemtie pieteikumi netiks vērtēti. 
3.4.Pieteikums satur šādus dokumentus: 
3.4.1.Motivācijas vēstule; 
3.4.2.izglītības dokumentu kopijas, papildus apmācību dokumentu kopijas; 
3.4.3. CV (vēlams europass formātā)
3.4.4. Vīzija  - Logopēds pirmsskolā (līdz 1 A4 lapai)

4. Pieteikumu izskatīšana, vērtēšanas kritēriji, lēmuma pieņemšana

4.1.Konkursa komisija veic vērtēšanu trīs kārtās: pirmajā kārtā, pēc pieteikumu iesniegšanas termiņa beigām divu darba dienu laikā, atver aploksnes un atlasa tos pieteikumus, kuri satur visus pretendentu atlasei nepieciešamos dokumentus (Nolikuma 3.4.punkts); otrajā kārtā komisija izvērtē iesniegtos dokumentus atbilstoši Nolikumam; trešajā kārtā (intervijā ar pretendentu) piedalīties tiek uzaicināti ne vairāk kā trīs pretendenti ar augstāko punktu skaitu konkursa II kārtā, kuru iesniegtie dokumenti atbilst konkursa Nolikumā noteiktajam pieteikuma saturam un, kuri konkursa otrajā kārtā ieguvuši vismaz 50% no otrajā kārtā iespējamo punktu skaita; trešajā kārtā tiek vērtēta vīzijas atbilstība iesniegtajam rakstiskajam materiālam, spēja sniegt kompetentas atbildes uz jomai specifiskiem jautājumiem, saskarsmes spējas, komunikāciju prasme. 
4.1.1.otrajā kārtā komisija izvērtē šādus pretendenta izglītību apliecinošu dokumentu kopijas un pretendenta aptaujas lapā (nolikuma 3.4.1.punkts) sniegto informāciju pēc šādiem kritērijiem, vērtējot punktu sistēmā:
	
1. Izglītība 


	1.1 
	Iegūts maģistra grāds specialitātē
	-5 punkti

	1.2. 
	Ir iegūta  nepieciešamā profesionālā kvalifikācija skolotājs logopēds
	
- 4 punkti 


	
2. Darba pieredze un kvalifikācija 


	2.1. 
	Kvalifikācija un pieredze pirmsskolas skolotāja logopēda darbā 
	
- līdz 4 punktiem 


	2.2. 
	Kvalifikācija un pieredze skolotāja logopēda darbā 
	
- līdz 3 punktiem 


	
	
	

	
3. Papildus izglītība 


	3.1. 
	Papildus izglītība, kura tieši attiecas uz vakantā amata pienākumu izpildi 
	
-  līdz 3 punktiem 


	
4. Vīzija  - skolotājs logopēds pirmsskolā


	4.1. 
	Vīzijas apraksts 
	
- Līdz 5 punktiem 


	Maksimāli iegūstamie punkti 
	
- 16 punkti 




4.1.2. trešajā kārtā (intervijā) komisija izvērtē pretendenta iesniegto vīzijas aprakstu (nolikuma 3.4.4.punkts) pēc šādiem kritērijiem, vērtējot punktu sistēmā:


	
1. Vīzijas apraksts


	4.1.2.1. 
	Vīzijas apraksta atbilstība iesniegtajam rakstiskajam materiālam 
	
- Līdz 5 punktiem 


	4.1.2.2. 
	Spēja sniegt kompetentas atbildes uz jomai specifiskiem jautājumiem 
	
- Līdz 5 punktiem 


	4.1.2.3. 
	Saskarsmes spējas, komunikāciju prasme 
	
- Līdz 3 punktiem 


	Maksimāli iegūstamie punkti 
	
- 13 punkti 





4.2. Komisijas locekļiem trešās kārtas (intervijas laikā) ir tiesības uzdot jautājumus pretendentam, kas saistīti ar iepriekšējo pieredzi, zināšanām un problēmsituāciju analīzi. 
4.3. Komisijas locekļiem ir tiesības uzdot jautājumus pretendentam tā saskarsmes spēju un komunikāciju prasmju novērtēšanai. 
4.4. Katrs komisijas loceklis vērtē katru pretendentu pēc Nolikuma nosacījumiem. Katram komisijas loceklim ir tiesības dot individuāli papildus līdz 2 vērtējuma punktiem, rakstiski pamatojot savu vērtējumu par pretendenta izpratni par vietējo izglītības jomas situāciju un novitāti iestādes attīstības redzējumā; savu viedokli komisijas loceklis pēc intervijas ieraksta pretendenta izvērtēšanas lapā un apliecina to ar parakstu. 
4.5. Maksimāli iespējamais kopējais punktu skaits (ja komisijas locekļi izmanto Nolikuma 4.4.punktā paredzētos papildus punktus) –35 punkti. 
4.6. Lēmumu par pretendenta atbilstību pieņem, pamatojoties uz otrajā un trešajā kārtā iegūto punktu kopsummas rezultātu. 
4.7. Ja pretendenti saņēmuši vienādu punktu skaitu, komisija balso par pretendentiem. Ja balsojums ir vienāds, izšķirošā ir komisijas priekšsēdētāja balss. Komisijas priekšsēdētājam savs lēmums ir jāpamato, un tas tiek ierakstīts protokolā. 
4.8. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam nosūtot elektroniski vēstuli piecu darba dienu laikā pēc konkursa trešās kārtas. 
4.9. Pretendents, kurš uzvarējis amata konkursā, tiek pieņemts darbā Sabiles pirmsskolas izglītības iestādē “Vīnodziņa”. 
4.10. Ja neviens no pretendentiem nav saņēmis Nolikuma 4.1.punktā minēto punktu skaitu, tiek izsludināts jauns konkurss uz vakanto amata vietu. 

5. Amata pamatpienākumi

5.1. Pilnveidot izglītojamā runas un rakstu valodas attīstības iemaņas pilnvērtīgai valsts izglītības standartā valodas jomā izvirzīto kompetenču (prasību) apgūšanai; 
5.2. Sekmēt izglītojamā pašvērtības paaugstināšanos un sniegt atbalstu adaptācijas procesā; 
5.3. Veikt izglītojamo runas, rakstu valodas un lasīšanas iemaņu frontālo diagnostiku; 
5.4. Veikt logopēdisko nodarbību grupu komplektēšanu, atbilstoši izglītojamā vecumam, valodas traucējumiem un garīgās attīstības līmenim; 
5.5. Nepieciešamības gadījumā veikt individuālo darbu ar izglītojamajiem, kuriem ir runas vai rakstu valodas traucējumi; 
5.6. Konsultēt izglītojamos, vecākus un pedagogus runas vai rakstu valodas traucējumu gadījumos un izstrādāt ieteikumus atbalsta sniegšanai izglītojamajiem; 
5.7. Sagatavot rakstisku atzinumu par izglītojamā runas un rakstu valodas attīstību gadījumos, ja izglītojamais tiek nosūtīts uz valsts vai pašvaldības pedagoģiski medicīnisko komisiju, kā arī normatīvajos aktos paredzētajos gadījumos vai pēc vecāku rakstiska pieprasījuma; 
5.8. Veikt izglītojamo attīstības dinamikas izpēti 
5.9. Veikt sava darba pašanalīzi; 
5.10. Pilnveidot savas profesionālās kompetences; 
5.11. Ievērot darba kārtību un ētikas normas. 




5.2.Amata veikšanai nepieciešamā izglītība un prasmes:

5.2.1. Ministru kabineta noteikumi Nr. 569, 11.09.2018. (prot. Nr. 42 14)
“ Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību”
 (vai šī regulējuma pēctecību nodrošinošam normatīvajam aktam) prasībām un profesionālā pilnveide atbilstoši normatīvajiem aktiem par profesionālo pilnveidi.; 
5.2.2.valsts valodas zināšanas augstākajā līmenī; 
5.2.3.angļu, krievu vai vācu valodas zināšanas sarunvalodas līmenī; 
5.2.4.pieredze logopēda darbā. 

6. Nobeiguma noteikumi

6.1. Sabiles pirmsskolas izglītības iestādes „Vīnodziņa ” skolotāja logopēda amata konkursa Nolikums sagatavots uz piecām lapām. 
6.2. Pretendentu iesniegtie dokumenti tiek reģistrēti pieteikumu saņemšanas reģistrā. 
6.3. Iesniegtie dokumenti pretendentam atpakaļ netiek izsniegti, izņemot gadījumu, ja konkurss tiek atsaukts pēc dokumentu iesniegšanas termiņa beigām un pretendents iesniegto dokumentu izsniegšanu pieprasa ar atsevišķu iesniegumu. 
6.4. Pretendentam pēc rakstveida pieprasījuma ir tiesības iepazīties ar komisijas protokolu un komisijas pieņemto ieteikumu. 
6.5. Ja konkursa norise ir bijusi nesekmīga (nav pieteicies neviens pretendents, pieteikušos pretendentu profesionālā sagatavotība neatbilst amata aprakstā noteiktajām prasībām) un par to pieņemts komisijas lēmums, tiek izsludināts atkārtots konkurss. 


Komisijas priekšsēdētāja                     Z.Cīrule

